ลีโอนาโด ดิคาปริโอ

ีโอนาโด ดิคาปริโอ เกิดเมื่อวันที่ 11 พฤศจิกายน ค.ศ. 1974 เป็นนักแสดงที่เคยได้รับรางวัลลูกโลกทองคำสาขา Best Actor ของภาพยนตร์ดราม่า และได้รับการเสนอชื่อเข้าชิงรางวัล Critics’ Choice Award และรางวัลบาฟต้า นอกเหนือจากนั้น เขาได้รับเกียรติเสนอชื่อเข้าชิงรางวัล Screen Actors Guild (SAG) 2 รางวัล,1 รางวัลด้าน Best Actor ในปี 2004 ดิคาปรีโอ ยังถูกยกย่องให้เป็น Actor of the Year ที่งาน Hollywood Film Festival
คำคม

ผมไม่ใช่คนที่พยายามจะเด่นดัง หรือต้องอยู่ในกระแสตลอด ผมก็แค่คนคนหนึ่งที่อยากจะเป็นตัวเองให้ได้มากที่สุดเท่านั้น
ผมรักในสิ่งที่ผมทำอยู่ตอนนี้ แม้ผมจะรู้ดีว่า อาชีพนี้จะอยู่กับผมเพียงแค่ชั่วระยะเวลาหนึ่งเท่านั้น แต่เมื่อได้มีโอกาสมายืนอยู่ตรงจุดนี้แล้ว ผมก็จะฉกฉวยสิ่งดี ๆ ในช่วงเวลาแสนพิเศษนี้ทำเอาไว้ให้มากที่สุด
ผมไม่รู้ว่าตัวเองกำลังทำอะไรอยู่ ไม่มีทางรู้ได้เลยว่ามันจะดีหรือร้าย แต่ในเมื่อก้าวเท้าเข้าไปแล้ว ผมก็แค่ต้องเรียนรู้ที่จะทำมันให้ดีที่สุด และนั่นคือทั้งหมดที่ผมจะทำได้จริง ๆ
ผมชอบที่ได้ลองสวมบทบาทใหม่ ๆ และอยากแสดงอะไรที่หลากหลาย เพราะแน่นอนว่าในชีวิตจริงเราไม่สามารถทำอย่างนั้นได้เลย
ผมไม่เคยหวังรางวัลออสการ์ นี่พูดจริง ๆ นะ เพราะสิ่งนั้นไม่ใช่แรงบันดาลใจสำหรับผม แต่การได้ทำงานร่วมกับคนเก่ง ๆ และได้แสดงให้เข้าถึงบทบาทอย่างที่สุดต่างหาก ที่เป็นเหมือนแรงบันดาลใจที่ดี และเมื่อมองกลับมา ผมก็ภาคภูมิใจไปกับมัน
ผมเคยคิดว่าการแสดงก็ไม่ต่างอะไรกับกรรมกรดี ๆ นี่เอง แต่ไมเคิล คาร์ตอน-จอห์น เคยพูดกับผมว่า ความเจ็บปวดเป็นแค่ความรู้สึกชั่วคราว แต่หนังที่คุณได้เล่นต่างหากที่เป็นอมตะนิรันดร์กาล
ผมต้องรักษาความหลงใหลต่อสิ่งที่ผมทำอยู่เสมอ
ผมพยายามแสดงให้ถึงบทบาทมากที่สุด และใส่ความตั้งใจแบบสุด ๆ ลงไปทุกครั้ง ซึ่งผมเองก็หวังว่า ทุกคนจะมาร่วมชื่นชมหนังที่ผมเล่นด้วยความตั้งใจจริงด้วยเช่นกัน
พลังความคิดที่ยิ่งใหญ่ คือการไม่คิดอะไรเลย
เมื่อถึงจุดที่ควรต้องพอ ก็ควรพอ มันเป็นความจริงที่เราต้องหยุดมโนแล้วลุกขึ้นมาทำมันเลยจะดีกว่า
ถ้าคุณทำบางสิ่งอย่างเต็มที่แล้ว และคุณก็มีความสุขกับมัน แค่นั้นก็ถือว่า คุณประสบความสำเร็จเร็วกว่าคนอื่นไปหลายก้าวแล้ว
ผมเป็นคนกระตือรือร้นและกล้าแสดงออกอยู่เสมอ เพราะมันทำให้ผมมีโอกาสได้เรียนรู้ประสบการณ์ดี ๆ ในชีวิตอยู่เรื่อย ๆ และแน่นอนว่าผมใช้มันเป็นต้นทุนชั้นดีในอาชีพนักแสดง
เมื่อผมยังเด็ก ผมมักอยากรู้อยากเห็นทุกสิ่งทุกอย่างบนโลกใบนี้ แถมยังเคยคิดด้วยว่า ผมจะตายได้ยังไงถ้ายังไม่มีโอกาสได้เห็นสิ่งต่าง ๆ บนโลกนี้ให้มากที่สุด
ถ้าคุณคิดว่าคุณรู้สึกร้อน คุณก็จะร้อน แต่ถ้าคุณคิดว่าไม่ร้อน คุณก็ไม่รู้สึกอะไร ประเด็นเรื่องความรู้สึก เรากำหนดมันเองได้นะ
เอาจริง ๆ ผมก็รู้สึกเหมือนนั่งอยู่บนโรลเลอร์-โคลส์เตอร์ตลอดเวลา แต่ผมไม่คิดลงไปจากตรงนี้หรอก เพราะจุดนี้คือจุดสูงสุดที่แน่นอน ที่คุณสามารถขึ้นมาถึงได
จากที่อยู่ในวงการนี้มา ผมเรียนรู้ว่า เราไม่สามารถบังคับความคิดเห็นของใครได้ สิ่งที่ทำได้ก็แค่เพียงแสดงออกมาให้ดีที่สุด ออกไปโปรโมทหนัง และหวังให้คนดูชอบผลงานของเราก็พอ
บ่อยครั้งที่ผมรู้สึกอยากมีใครสักคนมาอยู่เคียงข้างในวันที่ผมเดียวดาย แต่ผมก็สามารถผ่านพ้นความรู้สึกนั้นมาได้ และทำให้ผมแข็งแกร่งขึ้นอีกต่างหาก
พี่น้องกันไม่จำเป็นต้องพูดอะไรให้มากความ แค่นั่งอยู่ด้วยกันในห้องเงียบ ๆ เพียงลำพัง และให้ความรู้สึกที่สื่อถึงกันช่วยเยียวยากันและกันก็พอ
ผมเป็นแค่เด็กธรรมดา ๆ คนหนึ่งที่อยากเป็นจุดสนใจ โดยไม่ต้องเป็นหัวหน้าหรือดาวเด่นประจำห้อง แต่ผมก็มักมีเรื่องที่คาดเดาไม่ได้มาเซอร์ไพรส์ทุกคนเสมอ
ผมมีโอกาสได้แสดงภาพยนตร์ตั้งแต่อายุ 15 และชีวิตของผมนับจากนั้นเป็นต้นมาก็อยู่กับการนั่งดูหนังดี ๆ และตั้งแต่นั้นมาผมถามตัวเองว่า ผมสามารถเดินไปถึงจุดนั้นบ้างได้ไหม มันเปรียบเสมือนแรงผลักดันสำหรับผม และผมก็อยากทำบางสิ่งบางอย่างให้ดีเหมือนกับบรรดานักแสดงในดวงใจของผมเขาทำมา ถึงแม้ดาราหนุ่มมากความสามารถรายนี้จะไม่ได้คว้ารางวัลออสการ์กลับไปนอนกอด แต่เชื่อว่า ลีโอนาโด ดิคาปริโอ ก็ยังคงเป็นนักแสดงขวัญใจผู้คนทั่วโลกอยู่เสมออย่างแน่นอน และตราบใดที่เขายังรักในอาชีพนี้อยู่ ไม่แน่ว่า ในอนาคตข้างหน้าเขาอาจได้ก้าวขึ้นไปบนเวทีเพื่อรับถ้วยรางวัลในฐานะนักแสดงยอดเยี่ยมก็เป็นได้